Buster Keaton
Buster Keaton (Baster Kiton) (Piqua, 4. oktobar 1895 - Woodland Hills, 1. februar 1966), pravo ime Joseph Francis Keaton (Džozef Fransis Kiton), američki filmski glumac i režiser Buster Keaton je bio popularan komičar u vrijeme nijemog filma. Glumio je čovjeka čija melankolična, turobna i "ledena" fizionomija proturiječi dinamici industrijske civilizacije. Glumac koji se "nikada ne smije", "najšutljivija pojava nijemog filma", u svojim je interpretacijama kritičar svojih savremenika. Unatoč neuspjehu u zvučnom filmu, smatra se najvećim komičarom poslije Chaplina.